*Spis č.: 05-A2-2022*  **Správa mestskej zelene v Košiciach**

Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Ing. Marcela Kaduková – sam. odb. ref. pre VO, e-mail: [kadukova@smsz.sk](mailto:kadukova@smsz.sk), tel.: 055/7263 409

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** [smsz@smsz.sk](mailto:smsz@smsz.sk)

**Internetová adresa:** [www.smsz.sk](http://www.smsz.sk)

**2. Názov predmetu zákazky:**

**„Orez, výrub stromov, montáž a údržba dynamických väzieb stromolezeckou technikou“**

Zákazka je na: poskytnutie služby

**3. Opis predmetu zákazky:**

Predmetom zákazky je orez, respektíve výrub drevín stromolezeckou technikou vo vlastnom mene a na vlastnú zodpovednosť uchádzača s uložením konárov stromov, resp. konárov a kmeňov stromov na bezpečnom mieste, bez odvozu a následnej likvidácie. Jedná sa o odstraňovanie suchých, poškodených a prekážajúcich konárov stromov, časti konárov, alebo celých stromov. Ďalej predmetom zákazky je navrhovanie, montáž a údržba dynamických väzieb korún stromov.

Orezy a výruby sa uskutočnia na území mesta Košice, alebo v subdodávke pre Správu mestskej zelene v Košiciach.

Služba musí byť realizovaná pri dodržaní technických noriem a platnej legislatívy, najmä zákona č. 543/2002 Z. z. o ochrane prírody a krajiny v znení neskorších predpisov a vyhlášky MŽP SR č. 170/2021 Z. z. ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov a normy STN 83 7010 – Ošetrovanie, udržiavanie a ochrana stromovej vegetácie a arboristického štandardu, rez stromov (SPU v Nitre 06/2015, ISBN 978-80-552-1364-4).

Službu požadujeme vykonávať odborne spôsobilou osobou certifikovanou ISA European Treeworker (ETW) – európsky arborista, slovenský certifikovaný arborista – Pozemný pracovník, alebo obdobnou certifikáciou. Verejný obstarávateľ si vyhradzuje právo akceptovať, alebo neakceptovať predložený doklad o odbornej certifikácií.

**4. Predpokladaná hodnota zákazky: 19 999,00 € bez DPH**

**5. Množstvo alebo rozsah predmetu zákazky: Celý predmet zákazky**

**6. Základné zmluvné podmienky:**

* Miesto plnenia predmetu zákazky: Územie mesta Košice
* Termín realizácie - Do 5 pracovných dní od obdŕžania objednávky
* Orez stromov – celoročne
* Výrub stromov – od 01.09. do 28.02 príslušného roka
* Nutný výrub a orez - celoročne
* **Obhliadka:** na základe telefonickej dohody resp. emailovej komunikácie – vybavuje Arboristické oddelenie SMsZ
* Splatnosť faktúr: Do 30 dní od jej doručenia
* Zmluvné podmienky – príloha č. 3 tejto Výzvy
* Predmet zákazky bude financovaný z bežného rozpočtu verejného obstarávateľa na základe faktúry bez zálohovej platby. Fakturácia sa uskutoční po prevzatí danej služby verejným obstarávateľom na základe súpisu prác overeného príslušným zamestnancom SMsZ, alebo objednávateľom s uvedením miesta a času realizovanej služby, použitých materiálov. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.

Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**7. Lehota na predloženie cenovej ponuky: Do 24.03.2022 do 10:00 hod.**

**8. Cena a spôsob určenia ceny:**

* Cena bude uvedená v € bez DPH aj s DPH.
* Cena za predmet zákazky musí zahŕňať všetky náklady spojené s predmetom zákazky.
* Cena bude uvedená v jednotkových cenách v € bez DPH aj s DPH, taktiež celková cena za celú zákazku v € bez DPH aj s DPH.
* Cena súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH

Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

- Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/19540/summary>.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe **najnižšej ceny**. Pod cenou sa rozumie celková cena za predmet zákazky v EUR **s DPH** (súčet jednotkových cien).

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

**12. Výsledok cenovej ponuky: Rámcová dohoda**

S úspešným uchádzačom bude uzatvorená Rámcová dohoda na dobu určitú – jeden rok, maximálne 19 999,00 € bez DPH počas trvania rámcovej dohody. Záväzný návrh Rámcovej dohody je prílohou č. 3 tejto Výzvy.

Verejný obstarávateľ určuje svoje obchodné podmienky predmetu zákazky v Rámcovej dohode, ktorá bude uzavretá s úspešným uchádzačom. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe č. 3 tejto Výzvy.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- **§ 32 ods. 1 písm. e)** ZVO – t. j. uchádzač je oprávnený dodávať tovar, uskutočňovať stavebné práce alebo poskytovať službu, zodpovedajúce predmetu zákazky. Pre účely splnenia predmetnej podmienky účasti osobného postavenia uchádzač nepredkladá doklad o oprávnení dodávať tovar, uskutočňovať stavebné práce alebo poskytovať službu, (napríklad výpis z Obchodného registra/Živnostenského registra), uvedenú skutočnosť overí verejný obstarávateľ informačného systému verejnej správy.

Uvedené platí pre subjekty taxatívne vymenované v § 2 ods. 2 zákona č. 272/2015 Z.z. o registri právnických osôb, podnikateľov a orgány verejnej moci a o zmene a doplnení niektorých zákonov.

V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z Obchodného registra alebo Živnostenského registra).

Ak uchádzač nesplnil požiadavku podľa tohto bodu výzvy na predkladanie ponúk, bude vyzvaný na vysvetlenie alebo doplnenie dokladov.

- **§ 32 ods. 1 písm. f)** ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

**Ponuka musí obsahovať tieto dokumenty:**

- **Cenová ponuka** - **Ocenený zoznam** položiek s uvedením jednotkových cien v € bez DPH aj s DPH, ako aj celkovej ceny za celú zákazku v € bez DPH aj s DPH ( vyplnená Príloha č. 1 tejto Výzvy).

- **Čestné vyhlásenie** § 32 ods. 1 písm. f) a § 40 ods. 6 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača.

- **Kópiu platného dokladu** oprávňujúceho na práce vo výškach.

- Uchádzač predloží **arboristický certifikát**, alebo doklad o tom, že uchádzač je ISA Slovensko akreditovaný arborista, ISA European Treeworker (ETW) – európsky arborista, slovenský certifikovaný arborista, alebo obdobnú certifikáciu. Verejný obstarávateľ si vyhradzuje právo akceptovať, alebo neakceptovať predložený doklad o odbornej certifikácií.

- **Zoznam zrealizovaných služieb** daného alebo obdobného charakteru ako je predmet zákazky za posledné tri roky v cenovom rozmedzí, ako je predpokladaná hodnota zákazky (miesto a rok realizácie služby s uvedením celkovej ceny a odberateľa služby). Verejný obstarávateľ si vyhradzuje právo akceptovať, alebo neakceptovať predložený zoznam.

**- Rámcová dohoda** (Príloha č. 3 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou).

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis Rámcovej dohody doručí **2x podpísanú Rámcovú dohodu** vrátane príloh na adresu verejného obstarávateľa uvedenú v bode 1 tejto výzvy.

Rámcová dohoda uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**15. Ďalšie informácie verejného obstarávateľa:**

- Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

- Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Služba sa bude realizovať priebežne podľa potreby a lehoty plnenia rámcovej dohody na základe čiastkových objednávok vystavených objednávateľom.

- Verejný obstarávateľ môže zrušiť použitý postup zadávania zákazky v zmysle §57 ZVO.

**16. Vysvetlenie výzvy**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

**17. Informácie o prípadných aktualizáciách týkajúcich sa zákazky**

Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo **„ZAUJÍMA MA TO“** (v pravej hornej časti obrazovky).

Schválil: Ing. Marta Popríková

riaditeľka

Prílohy: Príloha č. 1 – Cenová ponuka – ocenený zoznam položiek

Príloha č. 2 – Čestné vyhlásenie

Príloha č. 3 – Návrh Rámcovej dohody